ai4bharat/Pralekha huggingface dataset:
रक्षा मंत्रालय
रक्षा मंत्री श्री राजनाथ सिंह और उनके कोरियाई समकक्ष ने द्विपक्षीय रक्षा साझेदारी को मजबूत करने के लिए बैठक की
रक्षा मंत्री श्री राजनाथ सिंह और कोरिया गणराज्य  के रक्षा मंत्री श्री सुह वूक ने दिनांक 26 मार्च, 2021 को नई दिल्ली में रक्षा सहयोग पर अपनी द्विपक्षीय वार्ता सफलतापूर्वक संपन्न की । पिछले कुछ वर्षों में भारत एवं कोरिया गणराज्य  के बीच रक्षा और सुरक्षा संबंधों में तेजी से वृद्धि हुई है । ताजा वार्ता में द्विपक्षीय रक्षा सहयोग के नए क्षेत्रों और लंबे समय से चली आ रही द्विपक्षीय रक्षा साझेदारी को मजबूत करने के रास्ते तलाशे गए ।
श्री राजनाथ सिंह एवं श्री सुह वूक ने स्वीकार किया कि द्विपक्षीय रक्षा सहयोग ने सेना के तीनों अंगों तथा रक्षा प्रौद्योगिकी एवं उद्योग से जुड़ी एजेंसियों का दायरा बहुत हद तक बढ़ा दिया है । दोनों देशों ने पाया कि अनेक बहुपक्षीय क्षेत्रों तथा संबंधों पर दोनों का आधार एकसमान है ।
दोनों मंत्रियों ने रक्षा और सुरक्षा संबंधी व्यस्तताओं के साथ-साथ दोनों राष्ट्रों के सशस्त्र बलों द्वारा अपनाई गई सर्वश्रेष्ठ प्रथाओं पर कोविड 19 महामारी के प्रभाव पर विचारों का आदान-प्रदान किया । श्री राजनाथ सिंह ने महामारी शमन के प्रयासों में रोक के अभूतपूर्व योगदान की सराहना की ।
उन्होंने क्षेत्र और इससे आगे बढ़कर स्थायी शांति और स्थिरता को बढ़ावा देने के लिए बहुपक्षीय पहलों के लिए अपने समर्थन की पुष्टि की । दोनों देशों के बीच द्विपक्षीय संबंधों का और अधिक विकास होना तय है और उनके बीच होने वाली बैठक से इसे अगले स्तर तक ले जाने के लिए आवश्यक प्रोत्साहन मिलेगा, यही रक्षा मंत्री की अपने समकक्ष के साथ बातचीत के दौरान सामने आया है ।
दोनों देशों के मंत्रियों ने आभासी साधनों के माध्यम से नेतृत्व के विभिन्न स्तरों पर व्यवस्थित वार्षिक संवादों को बनाए रखने के लिए दोनों देशों की विविध एजेंसियों द्वारा प्रदर्शित प्रतिबद्धता पर भी संतोष व्यक्त किया, विशेषकर जब महामारी के दौरान यात्रा और व्यक्तिगत संपर्क चुनौतीपूर्ण हो गया है । इससे द्विपक्षीय रक्षा संबंधों की गति को बनाए रखा गया है । दोनों देशों के सशस्त्र बल नए सिरे से विश्वास के साथ 2021 से उम्मीद कर रहे हैं ।
रक्षा प्रमुख जनरल बिपिन रावत, नौसेना प्रमुख एडमिरल करमबीर सिंह, वायुसेना प्रमुख एयर चीफ मार्शल आर के एस भदौरिया, सेनाध्यक्ष जनरल एम एम नरवणे, सचिव रक्षा उत्पादन श्री राज कुमार और रक्षा अनुसंधान एवं विकास विभाग के सचिव तथा रक्षा अनुसंधान एवं विकास संगठन  के अध्यक्ष डॉ जी सतीश रेड्डी बातचीत के दौरान भारतीय प्रतिनिधिमंडल का हिस्सा थे ।
इससे पहले श्री राजनाथ सिंह और श्री सुह वूक ने दिल्ली छावनी में इस अवसर पर आयोजित एक समारोह में भारत-कोरिया मैत्री पार्क का संयुक्त रूप से उद्घाटन किया । यह पार्क दोनों देशों के बीच घनिष्ठ संबंधों का प्रतीक है और कोरियाई युद्ध के दौरान भारतीय सेना के चिकित्सा मिशन के योगदान की बानगी है । उद्घाटन समारोह के दौरान कोरियाई वॉर वेटेरन एसोसिएशन से विशिष्ट मेहमानों की उपस्थिति कोरियाई युद्ध में भारतीय सेना के चिकित्सा संबंधी योगदान का प्रमाण थी । दोनों देशों के मंत्रियों ने इस महत्वपूर्ण अवसर पर एक-एक पौधा लगाया । श्री सुह वूक ने इस अवसर पर कोरियाई वॉर वेटेरन एसोसिएशन ऑफ इंडिया के महासचिव श्री अनिल मल्होत्रा को सम्मानित किया।
प्रधानमंत्री कार्यालय
जी20 शिखर सम्मेलन में प्रधान मंत्री का प्रारंभिक वक्तव्य
योर हाइनेसेस,
Excellencies,
नमस्कार!
औपचारिक कार्यवाही शुरू करने से पहले, हम सभी की और से कुछ देर पहले मोरक्को में आये भूकंप से प्रभावित लोगों के प्रति मैं अपनी हार्दिक संवेदना प्रकट करना चाहता हूँ।
हम प्रार्थना करते हैं की सभी इन्जुरड लोग शीघ्र स्वस्थ हों. इस कठिन समय में पूरा विश्व समुदाय मोरक्को के साथ हैं और हम उन्हें हर संभव सहायता पहुंचाने के लिए तैयार हैं।
योर हाइनेसेस,
Excellencies,
G-20 के प्रेसिडेंट के तौर पर, भारत, आप सभी का हार्दिक स्वागत करता है। इस समय जिस स्थान पर हम एकत्रित हैं, यहाँ से कुछ ही किलोमीटर के फासले पर लगभग ढाई हजार साल पुराना एक स्तंभ लगा हुआ है।
इस स्तंभ पर प्राकृत भाषा में लिखा है-
"हेवम लोकसा हितमुखे ति,
अथ इयम नातिसु हेवम”
अर्थात,
मानवता का कल्याण और सुख सदैव सुनिश्चित किया जाए।
ढाई हजार साल पहले, भारत की भूमि ने, यह संदेश पूरे विश्व को दिया था।
आइए, इस सन्देश को याद कर, इस G-20 समिट का हम आरम्भ करें। इक्कीसवीं सदी का यह समय, पूरी दुनिया को नई दिशा देने वाला एक महत्वपूर्ण समय है।
ये वो समय है, जब बरसों पुरानी चुनौतियां, हमसे नए समाधान मांग रही हैं।
और इसलिए, हमें Human Centric अप्रोच के साथ अपने हर दायित्व को निभाते हुए ही आगे बढ़ना है।
Friends,
कोविड-19 के बाद विश्व में एक बहुत बड़ा संकट विश्वास के अभाव का आया है। युद्ध ने, इस ट्रस्ट डेफिसिट को और गहरा किया है। जब हम कोविड को हरा सकते हैं, तो हम आपसी विश्वास पर आए इस संकट पर भी विजय प्राप्त कर सकते हैं।
आज G-20 के प्रेसिडेंट के तौर पर भारत पूरी दुनिया का आह्वान करता है, कि हम मिलकर सबसे पहले इस Global Trust Deficit को एक विश्वास, एक भरोसे में बदलें। यह हम सभी के साथ मिलकर चलने का समय है।
और इसलिए, "सबका साथ, सबका विकास, सबका विश्वास और सबका प्रयास” का मंत्र हम सभी के लिए एक पथ प्रदर्शक बन सकता है।
वैश्विक अर्थव्यवस्था में उथल-पुथल हो,
नॉर्थ और साउथ का डिवाइड हो,
ईस्ट और वेस्ट की दूरी हो,
Food, Fuel और Fertiliser का मैनेजमेंट हो,
Terrorism और साइबर सिक्योरिटी हो,
हेल्थ, एनर्जी और वॉटर सिक्योरिटी हो,
वर्तमान के साथ ही, आने वाली पीढ़ियों के लिए, हमें इन चुनौतियों के ठोस समाधान की तरफ बढ़ना ही होगा।
Friends,
भारत की G-20 प्रेसीडेंसी, देश के भीतर और देश के बाहर, Inclusion का, "सबका साथ” का प्रतीक बन गई है। भारत में ये People’s G-20 बन गया। करोड़ों भारतीय इससे जुड़े। देश के 60 से ज़्यादा शहरों में 200 से ज्यादा अधिक बैठकें हुईं।
सबका साथ की भावना से ही भारत ने प्रस्ताव रखा था कि अफ्रीकन यूनियन को G-20 की स्थाई सदयस्ता दी जाए। मेरा विश्वास है कि इस प्रस्ताव पर हम सब की सहमति है।
आप सबकी सहमति से, आगे की कार्यवाही शुरू करने से पहले, मैं अफ्रीकन यूनियन के अध्यक्ष को G-20 के स्थाई सदस्य के रूप में अपना स्थान ग्रहण करने के लिए आमंत्रित करता हूँ।
स्वास्थ्य एवं परिवार कल्याण मंत्रालय
कोविड-19 टीकाकरण पर अपडेट- 309वां दिन
भारत का कुल टीकाकरण कवरेज 116 करोड़ के ऐतिहासिक स्तर के पार पहुंचा
आज शाम 7 बजे तक टीके की 60 लाख से ज्यादा खुराक दी गईं
भारत का कोविड-19 टीकाकरण कवरेज आज 116 करोड़  के ऐतिहासिक स्तर को पार कर गया है। आज शाम 7 बजे तक टीके की 60 लाख  से ज्यादा खुराक दी जा चुकी हैं। दिन की अंतिम रिपोर्ट के देर रात तक आने के साथ दैनिक टीकाकरण के आंकड़े में वृद्धि होने की उम्मीद है।
अलग अलग जन प्राथमिकता समूहों के आधार पर टीके की खुराक का कुल कवरेज इस प्रकार है:
|
|
टीके की कुल खुराक का कवरेज
|
|
एचसीडब्ल्यू
|
|
पहली खुराक
|
|
10382182
|
|
दूसरी खुराक
|
|
9399508
|
|
एफएलडब्ल्यू
|
|
पहली खुराक
|
|
18375826
|
|
दूसरी खुराक
|
|
16304303
|
|
18-44 वर्ष आयुवर्ग समूह
|
|
पहली खुराक
|
|
441755513
|
|
दूसरी खुराक
|
|
189829743
|
|
45-59वर्ष आयुवर्ग समूह
|
|
पहली खुराक
|
|
180516410
|
|
दूसरी खुराक
|
|
110608720
|
|
60 वर्ष से ज्यादा
|
|
पहली खुराक
|
|
113076224
|
|
दूसरी खुराक
|
|
74001785
|
|
दी गईं कुल पहली खुराक
|
|
764106155
|
|
दी गईं कुल दूसरी खुराक
|
|
400144059
|
|
कुल
|
|
116,42,50,214
आज के टीकाकरण अभियान में अलग-अलग जन प्राथमिकता समूहों को टीके लगाए जाने का विवरण इस प्रकार है:
|
|
तिथि: 20नवंबर, 2021 
|
|
एचसीडब्ल्यू
|
|
पहली खुराक
|
|
139
|
|
दूसरी खुराक
|
|
9040
|
|
एफएलडब्ल्यू
|
|
पहली खुराक
|
|
175
|
|
दूसरी खुराक
|
|
17351
|
|
18-44 वर्ष आयुवर्ग समूह
|
|
पहली खुराक
|
|
1284899
|
|
दूसरी खुराक
|
|
2985552
|
|
45-59वर्ष आयुवर्ग समूह
|
|
पहली खुराक
|
|
311330
|
|
दूसरी खुराक
|
|
821708
|
|
60 वर्ष से ज्यादा
|
|
पहली खुराक
|
|
189619
|
|
दूसरी खुराक
|
|
405775
|
|
दी गईं कुल पहली खुराक
|
|
1786132
|
|
दी गईं कुल दूसरी खुराक
|
|
4239426
|
|
कुल
|
|
6025558
देश में सबसे असुरक्षित जनसमूहों की कोविड-19 से सुरक्षा के एक साधन के रूप में टीकाकरण अभियान की उच्चतम स्तर पर निरंतर समीक्षा और निगरानी की जाती है।
विद्युत मंत्रालय
बिजली मंत्रालय ने चक्रवात अम्फन का सामना करने के लिए पर्याप्त व्यवस्था की
पोसोको के एनएलडीसीऔर ईआरएलडीसी को मुख्य नियंत्रण केन्द्रों के रूप में नामित किया गया है
पर्याप्त मानव शक्ति के साथ आपातकालीन बहाली व्यवस्था  पहले ही प्रमुख स्थानों पर की जा चुकी है
केन्द्रीय ऊर्जा मंत्रालय ने कहा है कि उसने भयंकर चक्रवात अम्फन की भविष्यवाणी को देखते हुए बिजली आपूर्ति की स्थिति को संभालने के लिए पर्याप्त व्यवस्था/तैयारियां कर ली हैं, तूफान के कल, 20.5.2020 दोपहर को पश्चिम बंगाल और ओडिशा को प्रभावित करने की संभावना है। विद्युत मंत्रालय, भारत सरकार स्थिति की निगरानी कर रहा है और सभी हितधारकों अर्थात राज्य सरकारों और उनके बिजली के उपयोग, जनरेटर और ट्रांसमिशन  कंपनियों, ग्रिड ऑपरेटरों और सामग्री की आपूर्ति के लिए निर्माताओं आदि के साथ समन्वय कर रहा है।
पोसोकोके राष्ट्रीय भार प्रेषण केन्द्र  और पूर्वी क्षेत्रीय भार प्रेषण केंद्र  को मुख्य नियंत्रण केन्द्रों के रूप में नामित किया गया है। ओडिशा और पश्चिम बंगाल में ऊर्जा/बिजली विभाग के वरिष्ठ स्तरों पर नोडल अधिकारियों को किसी भी आपातकालीन स्थितियों से निपटने के लिए नामित किया गया है। हमारी सार्वजनिक क्षेत्र की कंपनियों यानी एनटीपीसी, पीजीसीआईएलऔर पोसोकोने स्थिति से निपटने और यदि चक्रवात के कारण किसी प्रकार को कोई नुकसान होता है, तो तेजी से बिजली बहाल करने के लिए राज्य विद्युत सेवाकी मदद करने के लिए सभी आवश्यक तैयारियां कर ली हैं। भुवनेश्वर और कोलकाता में पीजीसीआईएल और एनटीपीसी ने 24x7 नियंत्रण कक्ष स्थापित किए गए हैं। इसके अलावा,पीजीसीआईएल मुख्यालय/मानेसर में एक 24x7 नियंत्रण कक्ष स्थापित किया गया है।
नेशनल ग्रिड ऑपरेटर- पोसोकोस्थिति पर पूरी नजर बनाए हुए है और चक्रवात मार्ग पर नज़र रख रहा है। सभी आरएलडीसी को एनएलडीसीद्वारा 17.05.2020 को प्रारंभिक परामर्श जारी किया गया था। एनएलडीसी द्वारा आरएलडीसी और सभी संबंधित ट्रांसमिशन लाइसेंस और पश्चिम बंगाल और ओडिशा के राज्य भार प्रेषण केन्द्रों  को 18.05.2020को परामर्श भी जारी किया गया है।
आपातकालीन बहाली प्रणाली   पर्याप्त मानव शक्ति के साथ पहले से ही प्रमुख स्थानों पर रखी गई है,जिसका किसी भी ट्रांसमिशन टॉवर के ढहने और ट्रांसमिशन लाइनों के बाधित होने पर उपयोग किया जाएगा। परिवहन को भी जोड़कर रखा गया है ताकि आवश्यकता पड़ने पर क्षतिग्रस्त स्थल पर ईआरएस लगाने के लिए भेजा जा सके। ट्रांसमिशन उपकरण, डीजी सेट, ट्रांसफार्मर तेल, आपातकालीन रोशनी और अन्य आवश्यक सामग्री के आवश्यक कलपुर्जे भी जुटाए गए हैं।
पुनर्स्थापना गतिविधियों के लिए वाहन के साथ मानव शक्ति की भी व्यवस्था की गई है और कुशल श्रमिकों के कुछ और विशेषज्ञ समूहों की व्यवस्था की जा रही है। विभिन्न वस्तुओं जैसे खंभे, ट्रांसफार्मर केबल आदि के निर्माताओं को भी आवश्यकता के अनुसार तत्काल आधार पर सामग्री उपलब्ध कराने के लिए सतर्क कर दिया गया है।
राज्य ट्रांसमिशन लाइनों और अन्य बिजली बुनियादी ढांचे को यदि कोई नुकसान होता है, तो राज्य बिजली सेवा को सभी आवश्यक सहायता दी जाएगी।
आयुष
आयुष मंत्रालय मकर संक्रांति पर सूर्य नमस्कार का वैश्विक प्रदर्शन कार्यक्रम का आयोजन करेगा
मकर संक्रांति के दिन 75 लाख लोग सूर्य नमस्कार करेंगे– आयुष मंत्रालय की पहल
आयुष मंत्रालय 14 जनवरी 2022 को  वैश्विक स्तर पर 75 लाख लोगों के लिए एक वैश्विक सूर्य नमस्कार प्रदर्शन कार्यक्रम आयोजित कर रहा है। यह अवसर स्वास्थ्य, धन और खुशी प्रदान करने के लिए 'माँ प्रकृति' को धन्यवाद देने का स्मरण कराता है। इस दिन सूर्य की प्रत्येक किरण के प्रति कृतज्ञता प्रकट करने के लिए सूर्य को प्रणाम के रूप में 'सूर्य नमस्कार' की पेशकश की जाती है क्योंकि यह सभी जीवित प्राणियों का पोषण करता है। सूर्य ऊर्जा के प्राथमिक स्रोत के रूप में न केवल खाद्य-श्रृंखला की निरंतरता के लिए महत्वपूर्ण है, बल्कि यह मनुष्य के मन और शरीर को भी सक्रिय करता है। वैज्ञानिक रूप से, सूर्य नमस्कार को प्रतिरक्षा विकसित करने और जीवन शक्ति में सुधार करने के लिए जाना जाता है, जो महामारी की आज की इस स्थिति में हमारे स्वास्थ्य के लिए महत्वपूर्ण है। सूर्य के संपर्क में आने से मानव शरीर को विटामिन डी मिलता है, जिसे दुनिया भर की सभी चिकित्सा शाखाओं में व्यापक रूप से मान्यता मिली है।
सूर्य नमस्कार के सामूहिक प्रदर्शन का उद्देश्य इसके जरिए जलवायु परिवर्तन और ग्लोबल वार्मिंग का संदेश भी देना है। आज की दुनिया में जहां जलवायु जागरूकता जरूरी है वहीं, दैनिक जीवन में सौर ई-ऊर्जा  के इस्तेमाल से कार्बन उत्सर्जन में काफी कमी आएगी जिससे पृथ्वी को खतरा है।
इसके अलावा, यह आयोजन हमारी सांस्कृतिक और आध्यात्मिक विरासत में मकर संक्रांति के महत्व को रेखांकित करेगा। सूर्य नमस्कार शरीर और मन के समन्वय के साथ 12 चरणों में किए गए 8 आसनों का एक समूह है। इसे ज्यादातर सुबह सवेरे किया जाता है।
पंजीकरण के लिए यहां क्लिक करें:
https://www.75suryanamaskar.com
https://yogacertificationboard.nic.in/suryanamaskar/
https://yoga.ayush.gov.in/suryanamaskar
जनजातीय कार्य मंत्रालय
जरूरतमंद जनजातीय कारीगरों को निशुल्क राशन किट्स उपलब्ध कराने के लिए ट्राइफेड और ऑर्ट ऑफ लिविंग फाउंडेशन के बीच समझौता
जनजातीय कार्य मंत्रालय के अंतर्गत ट्राइफेड और ऑर्ट ऑफ लिविंग  ने जनजातीय उद्यमों को बढ़ावा देने हेतु प्रत्येक संगठन के विशिष्ट कार्यक्रमों में सहयोग प्रदान करने के लिए एक समझौता ज्ञापन पर हस्ताक्षर किए हैं। ऑर्ट ऑफ लिविंग फाउंडेशन ने जरूरतमंद जनजातीय कारीगरों को निशुल्क राशन किट्स उपलब्ध कराने पर सहमति प्रकट की है।
ट्राइफेड के क्षेत्रीय कार्यालयों ने जरूरतमंद जनजातीय कारीगरों की सूची तैयार की है तथा ऑर्ट ऑफ लिविंग के #iStandWithHumanity अभियान के अंतर्गत राशन किट्स का वितरण करने के लिए देश भर में 9,409 जरूरतमंद जनजातीय कारीगरों की पहचान की है। इस संबंध में सभी राज्यों में एओएल कार्यालयों के साथ समन्वय किया जा रहा है।
क्रम सं. क्षेत्रीय कार्यालय आवश्यक राशन किट्स
1 अहमदाबाद 756
2 चंडीगढ़ 191
3 भोपाल 954
4 जयपुर 2707
5 कोलकाता 1576
6 मुम्बई 817
7 रांची 2017
8 देहरादून 391
कुल 9409
10 मई 2020 से साप्ताहिक अपडेट उपलब्ध होंगे।
स्वास्थ्य एवं परिवार कल्याण मंत्रालय
कोविड-19 पर अपडेट
इलाज के बाद स्व्स्थम होने की दर 60 प्रतिशत के पार
रोजाना स्वंस्थक होने वालों की संख्या में तेजी से वृद्धि: पिछले 24 घंटों में 20,333 स्वास्थ
स्विस्थ, होने वालों की संख्यार सक्रिय मामलों से 1.5 लाख से भी अधिक
“जांच, खोज, इलाज” रणनीति अपनाने के बाद, 24 घंटे में 2.4 लाख से अधिक लोगों की जांच की गई
कोविड-19 की तैयारियों पर एक उच्च-स्तरीय समीक्षा बैठक आज राज्यों / संघ शासित प्रदेशों के साथ कैबिनेट सचिव द्वारा आयोजित की गई।
कोविड-19 रोगियों की ठीक होने की दर 60 प्रतिशत को पार कर गई है। यह आज 60.73 प्रतिशत है।
कोविड-19 मामलों के प्रारंभ में पता लगने और समय पर नैदानिक प्रबंध के परिणामस्वरूप रोजाना स्वस्थ होने वाले लोगों की संख्या में वृद्धि हुई है। पिछले 24 घंटों के दौरान, 20,033कोविड-19 रोगियों के ठीक होने के साथ ठीक होने वालों की संख्या में तेजी से वृद्धि देखी गई, जिसके बाद संचयी आंकड़ा 3,79,891 पर पहुंच गया है।
वर्तमान में, 2,27,439 सक्रिय मामले हैं और सभी चिकित्सकीय देखरेख में हैं।
कोविड-19 की रोकथाम, नियंत्रण और प्रबंधन के लिए सरकार के सभी स्तरों पर समन्वित प्रयासों के अच्छे परिणाम दिखाई दे रहे हैं, स्वस्थ होने वाले और सक्रिय मामलों के बीच लगातार अंतर बढ़ रहा है। अब तक, स्वस्थ होने वाले 1,52,452 मामले हैं जो सक्रिय कोविड-19 मामलों की तुलना में अधिक हैं।
कोविड-19 जांच और राज्यों/ संघ शासित प्रदेशों द्वारा व्यापक परीक्षण की सुविधा के लिए सभी बाधाओं को दूर करने के लिए हाल ही में विभिन्न उपायों के साथ "जांच, खोज, इलाज" रणनीति के अनुसार, हर दिन जांचे गए नमूनों में लगातार वृद्धि हुई है। अब तक 93 लाख नमूनों की जांच की जा चुकी है। पिछले 24 घंटों के दौरान 2,41,576 नमूनों की जांच की गई। अब तक कुल जांचे गए नमूनों की संख्या 92,97,749 है।
देश में परीक्षण प्रयोगशालाओं के लगातार बढ़ते नेटवर्क के कारण यह संभव हुआ है। सरकारी क्षेत्र में 775 प्रयोगशालाओं और 299 निजी प्रयोगशालाओं के साथ, आज 1074 प्रयोगशालाएँ हैं। इसमें शामिल है:
- रियल टाइम आरटी पीसीआर आधारित जांच प्रयोगशालाएं : 579 
- ट्रूनेट आधारित जांच प्रयोगशालाएं : 405 
- सीबीएनएएटी आधारितजांच प्रयोगशालाएं : 90 
स्वास्थ्य और परिवार कल्याण मंत्रालय ने बहुत मामूली/ पूर्व-लक्षण / स्पर्शोन्मुख कोविड-19 मामलों में घर में आइसलेशन के लिए संशोधित दिशानिर्देश जारी किए हैं। ये दिशानिर्देश 10 मई, 2020 को जारी दिशा-निर्देशों के स्थान पर जारी किए गए हैं। संशोधित दिशानिर्देशों का विवरण इस प्रकार देखा जा सकता है:https://www.mohfw.gov.in/pdf/RevisedHomeIsolationGuidelines.pdf
कोविड-19 संबंधित तकनीकी मुद्दों पर सभी प्रामाणिक और अद्यतन जानकारी, दिशा-निर्देश और सलाह के लिए नियमित रूप से https://www.mohfw.gov.in/और @MoHFW_INDIAदेखें
कोविड-19 संबंधी तकनीकी प्रश्न इस पर technicalquery.covid19[at]gov[dot]in और अन्य सवाल ncov2019[at]gov[dot]in और @CovidIndiaSeva पर भेजे जा सकते हैं।
कोविड-19 के बारे में किसी भी सवाल के लिए, कृपया स्वास्थ्य और परिवार कल्याण मंत्रालय के हेल्पलाइन नम्बर : +91-11-23978046 या 1075  पर सम्पर्क करें। कोविड-19 पर राज्यों/संघ शासित प्रदेशों के हेल्पलाइन नम्बरों की सूची इस पर उपलब्ध है https://www.mohfw.gov.in/pdf/coronvavirushelplinenumber.pdf .
संचार एवं सूचना प्रौद्योगिकी मंत्रालय
ईटीए छूट पर प्रेस विज्ञप्ति
घरेलू बाजार और निर्यात के लिए नवीनतम और उच्च टेक्नोलोजी के उत्पादों द्वारा ‘मेक इन इंडिया’ को प्रोत्साहित करने तथा घरेलू अनुसंधान और विकास की गतिविधियों, नवाचार को बढ़ावा देने के लिए दूर संचार विभाग ने लाइसेंस छूट सीमा में ‘इक्यूपमेंट टाइप एप्रूवल ’ यानी उपकरण प्रकार स्वीकृति की आवश्यकता के बिना प्रोटो टाइप, नवीन उत्पादों तथा परीक्षण और मापन उपकरण में आयात के तौर-तरीकों को उदार बनाने का निर्देश जारी किया है।
इसके अतिरिक्त, दूर संचार विभाग ने उपर्युक्त श्रेणियों के अंतर्गत वाणिज्यिक/तैयार उत्पाद आयात के लिए स्व-प्रमाणन के माध्यम से ईटीए को सहज बनाया है, नियामक व्यवस्था को सरल बनाया है और परिपालन के साथ-साथ कारोबारी लागत कम करना सुनिश्चित किया है। इन कदमों से उपभोक्ता वायरलेस उत्पादों के नियमन में कारोबारी सुगम्यता बढ़ेगी और मंजूरियों के लिए समय सीमा कम होगी।
लाइसेंस छूट सीमा में आने वाले उत्पादों का आयात करने के लिए दूर संचार विभाग से उपकरण प्रकार स्वीकृति पूर्व आवश्यकता रही है। यह उल्लेख आवश्यक है कि राष्ट्रीय फ्रिकिवेंसी निर्धारण योजना 2018 ने 5 जीएचजेड बैंड से 605एमएचजेड में लाइसेंस छूट स्पेक्रट्र्म बढ़ाने का क्रांतिकारी कदम उठाया है जिससे लाइसेंस छूट सीमा में वाई-फाई सेवा में की तैनाती, उपभोक्ता उत्पादों तथा विभिन्न एप्लिकेशनों के लिए उपकरणों को बढ़ावा मिला है।
नीति आयोग
नीति आयोग ने प्रौद्योगिकी मूल्यांकन में क्रांति लाने और भारत में नवाचार को आगे बढ़ाने के लिए टीसीआरएम मैट्रिक्स फ्रेमवर्क का अनावरण किया
नीति आयोग ने आज भारत में नवाचार और उद्यमिता को बढ़ावा देने के लिए तकनीकी-वाणिज्यिक तैयारी और बाजार परिपक्वता मैट्रिक्स  फ्रेमवर्क जारी किया।
नई दिल्ली, [18.07.2023] - नीति आयोग ने नीति कार्ययोजना पत्र श्रृंखला के तहत तकनीकी-वाणिज्यिक तैयारी और बाजार परिपक्वता मैट्रिक्स  फ्रेमवर्क जारी किया, जो एक अग्रणी मूल्यांकन उपकरण है और जिसे प्रौद्योगिकी मूल्यांकन में क्रांति लाने, नवाचार को बढ़ावा देने तथा भारत में उद्यमिता को प्रोत्साहन देने के लिए डिज़ाइन किया गया है।
कार्ययोजना पत्र तकनीकी तैयारी स्तर , व्यावसायीकरण तैयारी स्तर , और बाजार तैयारी स्तर  पैमाने समेत प्रौद्योगिकी फ्रेमवर्क के ऐतिहासिक विकास पर प्रकाश डालता है। इन फ्रेमवर्क के मूल सिद्धांतों पर निर्माण करके, टीसीआरएम मैट्रिक्स फ्रेमवर्क एक एकीकृत मूल्यांकन मॉडल प्रस्तुत करता है, जो प्रौद्योगिकी विकास चक्र के हर चरण में हितधारकों को गहन अंतर्दृष्टि और कार्रवाई योग्य बुद्धिमत्ता प्रदान करता है।
कार्ययोजना पत्र, व्यापक नवाचार इकोसिस्टम के अंतर्गत टीसीआरएम मैट्रिक्स फ्रेमवर्क को एकीकृत करने के लिए स्पष्ट दिशानिर्देश प्रदान करता है। ऐसा करके, नीति निर्माता, रणनीतिकार, शिक्षाविद और निवेशक इसकी पूरी क्षमता का उपयोग कर सकते हैं और सार्थक बदलाव ला सकते हैं। टीसीआरएम मैट्रिक्स फ्रेमवर्क को अपनाने के लिए विशिष्ट राष्ट्रीय और क्षेत्रीय नवाचार परिदृश्यों के भीतर एक व्यापक विश्लेषण और संदर्भीकरण की आवश्यकता है।
डॉ. वी.के. सारस्वत, सदस्य , नीति आयोग ने कहा, "तकनीकी-वाणिज्यिक तैयारी और बाजार परिपक्वता मैट्रिक्स  फ्रेमवर्क की शुरूआत भारत के नवाचार और उद्यमिता परिदृश्य के लिए एक महत्वपूर्ण मील का पत्थर है। एक मजबूत मूल्यांकन उपकरण प्रदान करके, हमारा उद्देश्य देश भर में हितधारकों को जानकारी आधारित निर्णय लेने, प्रौद्योगिकी व्यावसायीकरण संभावनाओं को बढ़ाने और नवाचार के क्षेत्र में भारत को विश्व स्तर पर अग्रणी देश बनाने की दिशा में आगे बढ़ाने के लिए सशक्त बनाना है।"
कार्ययोजना पत्र, डॉ. वी.के. सारस्वत, सदस्य, नीति आयोग के साथ डॉ. नीरज सिन्हा, वरिष्ठ सलाहकार; श्री नमन अग्रवाल, विशेषज्ञ; सुश्री नबा सुरूर, सहायक और श्री सिद्धेय जी शिंदे, युवा पेशेवर, नीति आयोग द्वारा लिखा गया है।
भारत सरकार, नीति आयोग के माध्यम से नवाचार और उद्यमिता को बढ़ावा देने के लिए प्रतिबद्ध है। इस कार्ययोजना पत्र का विमोचन; तकनीकी प्रगति और आर्थिक विकास को बढ़ावा देने से जुड़े सरकार के निरंतर प्रयासों का प्रमाण है। टीसीआरएम मैट्रिक्स फ्रेमवर्क भारत के नवाचार इकोसिस्टम को उत्प्रेरित करने और परिवर्तनकारी विचारों के लिए अनुकूल वातावरण तैयार करने में महत्वपूर्ण भूमिका निभाएगा।
उक्त कार्ययोजना पत्र के लिंक पर निम्न के जरिये पहुंचा जा सकता है: <<
https://niti.gov.in/sites/default/files/2023-07/TCRM-Matrix-Framework-FAD3pdf>>
प्रधानमंत्री कार्यालय
प्रधानमंत्री ने एशियाई खेल 2022 में महिला टीम द्वारा 10 मीटर एयर पिस्टल टीम स्पर्धा में रजत पदक जीतने पर प्रसन्नता व्यक्त की
प्रधानमंत्री श्री नरेन्द्र मोदी ने हांगझोऊ में एशियाई खेल 2022 में 10 मीटर एयर पिस्टल महिला टीम स्पर्धा में रजत पदक जीतने पर दिव्या थडिगोल, ईशा सिंह और पलक की महिला टीम को बधाई दी है।
प्रधानमंत्री ने एक्स पर एक संदेश में कहा:
“एशियाई खेलों में निशानेबाजी में एक और पदक!
10 मीटर एयर पिस्टल महिला टीम स्पर्धा में रजत पदक जीतने पर दिव्या थडिगोल, ईशा सिंह और पलक को बधाई। उनके भविष्य के प्रयासों के लिए उन्हें शुभकामनाएं। उनकी सफलता कई भावी खिलाड़ियों को प्रेरित करेगी।''
सड़क परिवहन एवं राजमार्ग मंत्रालय
श्री नितिन गडकरी ने मध्य प्रदेश में 5722 करोड़ रुपये की 11 राष्ट्रीय राजमार्ग परियोजनाओं की आधारशिला रखी
केंद्रीय सड़क परिवहन एवं राजमार्ग मंत्री श्री नितिन गडकरी ने आज मध्य प्रदेश में 5,722 करोड़ रुपये मूल्य की 11 राष्ट्रीय राजमार्ग परियोजनाओं की आधारशिला रखी। इन परियोजनाओं की कुल लंबाई 534 किलोमीटर है। इस दौरान केंद्रीय राज्य मंत्री जनरल वी. के. सिंह, मध्य प्रदेश के मुख्यमंत्री श्री शिवराज चौहान और पूर्व लोकसभा अध्यक्ष एवं भाजपा की वरिष्ठ नेता श्रीमती सुमित्रा महाजन भी उपस्थिति थे।
इस अवसर पर श्री गडकरी ने कहा कि इन परियोजनाओं से तीर्थयात्रियों और पर्यटकों को आसान परिवहन सुविधा मिलेगी। उन्होंने कहा कि उज्जैन के आसपास के कृषि बाजारों से बेहतर कनेक्टिविटी उपलब्ध होगी। मंत्री ने कहा कि इससे उज्जैन- देवास औद्योगिक गलियारा विकसित होगा और रोजगार नए अवसर सृजित होंगे। श्री गडकरी ने कहा कि इसके साथ ही पूरे मालवा- निमाड़ क्षेत्र का विकास होगा, सीमावर्ती क्षेत्रों को भंडारण केंद्रों के रूप में विकसित किया जाएगा और समय एवं ईंधन की बचत होगी और यात्रा भी सुरक्षित रहेगी।
मंत्री ने कहा कि सरकार सभी के लिए सुगम कनेक्टिविटी, तेज विकास, बेहतर सुरक्षा और समृद्धि सुनिश्चित करने की प्रतिबद्धता के साथ अगली पीढ़ी के बुनियादी ढांचे के निर्माण के लिए लगातार कदम उठा रही है।
निर्वाचन आयोग
कर्नाटक विधान सभा चुनाव के लिये मतदान के घंटों को बढ़ाये जाने के संबंध में भारतीय चुनाव आयोग ने अधिसूचना जारी की
संख्या.464/केटी-एलए/2018:- जैसा कि विदित है, कर्नाटक के राज्यपाल ने जन प्रतिनिधित्व कानून, 1951  की धारा 15 की उपधारा  के अन्तर्गत जारी अधिसूचना, जो कि राज्य के आधिकारिक राजपत्र में 17 अप्रैल 2018  को प्रकाशित की गयी थी, के जरिये उपरोक्त कानून और इसके तहत निर्मित नियमों और आदेशों के तहत कर्नाटक राज्य के विधान सभा क्षेत्रों से राज्य विधान सभा के सदस्यों के निर्वाचन का आह्वान किया गया है।
जैसा कि विदित है: उपरोक्त कानून की धारा 56 के अन्तर्गत आयोग ने राज्य के सभी विधान सभा क्षेत्रों में मतदान का समय सुबह 7 बजे से शाम को 5 बजे तक अधिसूचित किया था; और
जैसा कि विदित है, कर्नाटक राज्य में वर्तमान में पड़ रही अत्यधिक गर्मी और वीवीपीएटी के पहली बार प्रयोग को देखते हुये आयोग यह आवश्यक समझता है कि मतदान के घण्टों को बढ़ाया जाये ताकि मतदाता देर शाम तक मतदान कर सकें।
इसलिये अब भारत चुनाव आयोग ने जनप्रतिनिधित्व कानून, 1951 की धारा 56 जिसे कि साधारण अधिनियम कानून, 1897  की धारा 21 के साथ पढ़ा गया है, के तहत दिनांक 17 अप्रैल 2018 को जारी अधिसूचना संख्या: 464/केटी-एलए/2018 को परिवर्तित किया गया है, विशेषकर के
उपरोक्त अधिसूचना के उपखण्ड  को निम्नलिखित तरीके से परिवर्तित किया जायेगा:
" मतदान के घण्टों को तय करता है सुबह सात बजे से शाम को 6 बजे तक उस अवधि के तौर पर जिस दौरान, आवश्यकता होने पर, उपरोक्त तिथि को चुनाव के लिये मतदान किया जा सकता है।
...
वीके/केटी-8267
(Visitor Counter : 197
प्रधानमंत्री कार्यालय
प्रधानमंत्री ने ऋषि सुनक को ब्रिटेन के प्रधानमंत्री चुने जाने पर बधाई दी
प्रधानमंत्री श्री नरेन्द्र मोदी ने श्री ऋषि सुनक को ब्रिटेन का अगला प्रधानमंत्री बनने पर बधाई दी है।
प्रधानमंत्री ने ट्वीट किया:
“हार्दिक बधाई @RishiSunak! आप यूके के प्रधानमंत्री बने हैं, मैं वैश्विक मुद्दों और रोडमैप 2030 को लागू करने पर एक साथ मिलकर काम करने की आशा करता हूँ। ब्रिटेन के भारतीयों के लिए 'जीवित सेतु' को दिवाली की विशेष बधाई, हम अपने ऐतिहासिक संबंधों को एक आधुनिक साझेदारी में बदलने में सक्षम हों।"
एमजी/एएम/जेके
(
रक्षा मंत्रालय
भारत और अमेरिका ने आपसी रक्षा सहयोग को मजबूत करने के लिए आगरा में 19वीं सैन्य सहयोग बैठक की
भारत-अमेरिका सैन्य सहयोग समूह  की 19वीं बैठक 01-02 मार्च, 2022 को उत्तर प्रदेश के आगरा में आयोजित की गई। भारत की ओर से चीफ ऑफ स्टाफ कमेटी  के अध्यक्ष के लिए एकीकृत रक्षा स्टाफ के प्रमुख एयर मार्शल बीआर कृष्णा और अमेरिका की ओर से यूएस इंडो-पैसिफिक कमान के डिप्टी कमांडर लेफ्टिनेंट जनरल स्टीफन डी स्क्लेंका ने इस बैठक की सह-अध्यक्षता की। इस बैठक में दोनों पक्षों के बीच हुई चर्चा रक्षा संबंधों को मजबूत करने पर केंद्रित थी। इसके अलावा मौजूदा सहयोग प्रणाली के दायरे में नई पहलों को शामिल करने पर भी विचार किया गया।
भारत-अमेरिका एमसीजी मुख्यालयों, एकीकृत रक्षा कर्मचारी और यूएस इंडो-पैसिफिक कमान के बीच रणनीतिक व परिचालन स्तरों पर नियमित बातचीत के जरिए दोनों देशों के बीच रक्षा सहयोग की प्रगति के लिए स्थापित एक मंच है।